Astrid Blesvik

Astrid Blesvik (født Hatlebakkhttp://blesvika.no, 18. september 1920, død 27. april 2003) var en norsk forretningskvinne, gründer og designer. Oppvokst i Elnesvågen i Romsdal. Hun ble omtalt som Norges motedronning på 60- og 70-tallet i Oslo.Carl-Erik Grimstad: «Kirsebærmonarkiet», Dagbladet 20. juli 2013 Hennes navn ble også kjent fordi tabloidpressen presenterte hardnakkede rykter om at hun hadde et forhold til kong Olav.«22. desember: Kong Olav», Journalisten 18. januar 2013, side 9 Ryktene ble dementert av hennes familie.«- Hun var vakker, flott og flink - da blir det fort rykter», Dagbladet 22. desember 2012

Etter studier i USA etablerte hun seg i Oslo. I 1947Handelsregistre for Kongeriket Norge. 1947 : utgitt på foranstaltning av det offentlige i henhold til lov om handelsregistre, firma og prokura av 17. mai 1890 § 4 startet hun Orchidée parfymeriAnnonse i Aftenposten 6. februar 1952 i Bygdøy Alle 66, i et lokale som i løpet av 1950-årene ble omgjort til Astrid Blesvik DamekonfeksjonAnnonse i Aftenposten 30. april 1958. Hun drev egen produksjon av klær, blant annet mammaklær, og etablerte i 1960 virksomheten Astrid Blesvik Moderklær Handelsregistre for Kongeriket Norge. 1960 : utgitt på foranstaltning av det offentlige i henhold til lov om handelsregistre, firma og prokura av 17. mai 1890 § 4. I 1951 etablerte hun sammen med Eiler Gottfried Holterman Manholt produksjonsvirksomheten Safety Skips- og RedningsmateriellHandelsregistre for Kongeriket Norge. 1952 : utgitt på foranstaltning av det offentlige i henhold til lov om handelsregistre, firma og prokura av 17. mai 1890 § 4.

Ønsket om flere utfordringer gjorde at hun i 1963 åpnet den eksklusive butikken «Desiree» i Haakon VIIs gate i Vika i Oslo, sammen med datteren Sidsil Blesvik. Oppstarten av butikken var noe tung, og flere frarådet henne dette prosjektet.

I 1968 var hun eneeier av Skandinavias største spesialforretning for kjoler. Og hadde eget agentur og systue.«Astrid Blesvik», nekrolog i Aftenposten 7. mai 2003 Hun eksporterte til både Sverige, Danmark, England, Tyskland og Amerika. 

Villaen hennes på Montebello, vest i Oslo, ble regnet som en av datidens flotteste privatboliger i hovedstaden. Den ble bygget i 1956, og senere bygget på. Arkitekten var Håkon Mjelva. Vilaen hadde svømmebasseng, bar og marmor fra Kina. På enkelte visninger, som ofte ble holdt i hennes privatbolig, var det 300 tilskuere. Det hendte politiet måtte trå til for å dirigere trafikken utenfor.

Blesvik var ikke opptatt av kvinnesak. Hun har sagt «Det gjelder for kvinnen å utdanne seg. Så blir hun likestilt med mannen, på arbeidsplassen og ellers overalt».

Butikken «Desiree» har vært oppegående i 40 år. Datteren Sidsil drev den alene siste årene, og la ned driften i 2003, samme år som moren døde.

 Referanser 

Kategori:Norske designere
Kategori:Personer fra Fræna kommune
Kategori:Fødsler i 1920
Kategori:Dødsfall i 2003